Diari Oficial de la Generalitat Valenciana


Sumari del DOGV 6729, del 07-03-2012 (2012/2318)

RESOLUCIÓ de 10 de febrer de 2012, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Mediambientals (EMAS) el Patronat Municipal de Turisme de Castelló de la Plana. Expedient 050/6965 C-HMXK/YMG.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6729

Data del DOGV
:   07-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2318


Data del document
:   10-02-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 10 de febrer de 2012, de la Direcció General de Qualitat Ambiental, per la qual s'acorda inscriure en el Registre del Sistema Comunitari de Gestió i Auditoria Mediambientals (EMAS) el Patronat Municipal de Turisme de Castelló de la Plana. Expedient 050/4109 N-YRJF/YMG. [2012/2318]  
Vista la sol·licitud d'inscripció en el Registre de Centres amb Sistema Comunitari de Gestió i Auditoria Mediambientals (EMAS), presentada per Jesús Palos Traver, en representació de l'entitat Patronat Municipal de Turisme de Castelló de la Plana, amb CIF Y-3370135B i domicili social al Moll Serrano Lloberas, s/n, 12247 Grau de Castelló (Castelló), s'emet esta resolució de conformitat amb els antecedents de fet següents:  
1. Amb data 11 de novembre de 2011 té entrada en el Registre Auxiliar del Centre de Tecnologies Netes una sol·licitud d'inscripció en el Registre de Centres amb Sistemes de Gestió Mediambiental de la Comunitat Valenciana, segons el reglament comunitari EMAS, de Jesús Palos Traver, en representació del Patronat Municipal de Turisme de Castelló de la Plana, per a les activitats de «gestió de platges (servici de salvament, socorrisme, platja adaptada, vigilància policial, neteja, manteniment, punts d'informació i oci) en les platges del Pinar "arc Litoral" Gurugú i Serradal».  
Consta en l'expedient la declaració mediambiental original corresponent al període de 2010, validada pel verificador mediambiental TÜV Rheinland Ibérica Inspection, Certification & Testing, acreditat per ENAC amb el núm. ES-V-0010.  
2. L'interessat aporta documentació complementària exigida per a la inscripció en el Registre, amb data 9 de febrer de 2012.  
  
Fonaments de dret  
1. Per mitjà del Reial Decret 85/1996, de 26 de gener, s'establixen les normes per a l'aplicació del Reglament (CEE) núm. 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria mediambientals.  
2. El Govern Valencià, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es referix el reglament comunitari esmentat, i per mitjà de l'Orde de 5 de març de 1999, de la Conselleria de Medi Ambient, es crea i es regula el Registre de Centres de la Comunitat Valenciana que tinguen implantat un sistema de gestió mediambiental d'acord amb els requisits del Reglament EMAS.  
3. El Reglament (CE) núm. 761/2001, de 19 de març, que deroga el Reglament (CEE) núm. 1836/1993, establix un sistema comunitari de gestió i auditoria mediambientals (EMAS) que permet la participació amb caràcter voluntari de les organitzacions, per a l'avaluació i la millora del comportament mediambiental i la difusió de la informació.  
  
4. El Reglament (CE) núm. 1221/2009, de 25 de novembre, que deroga el Reglament (CE) núm. 761/2001 i les decisions 2001/681/CE i 2006/193/CE, de la Comissió, permet la participació voluntària d'organitzacions en un sistema comunitari de gestió i auditoria mediambientals (EMAS).  
5. D'acord amb l'article 13 del Reglament 1221/2009, a la vista de les proves rebudes, este organisme competent considera que no hi ha proves de l'incompliment dels requisits legals aplicables en matèria de medi ambient per part de l'organització sol·licitant.  
6. En l'àmbit de la Comunitat Valenciana, per mitjà del Decret 5/2011, de 21 de juny, del president de la Generalitat, s'assignen a la Conselleria d'Infraestructures, Territori i Medi Ambient les competències en matèria de medi ambient. Al seu torn, i d'acord amb l'article 17 del Decret 75/2011, de 24 de juny, del Consell, la Direcció General de Qualitat Ambiental exercix, entre altres, les funcions en matèria de control de la contaminació. D'altra banda, d'acord amb el Decret 112/2011, de 2 de setembre, pel qual s'aprova el Reglament Orgànic i Funcional, correspon al Servici de Protecció i Control Integrat de la Contaminació exercir les competències en matèria de gestió del registre de centres segons el Reglament EMAS.  
Vist tot això, a proposta del cap del Servici de Protecció i Control Integrat de la Contaminació, amb el vistiplau de la subdirectora general de Qualitat Ambiental, resolc:  
  
Únic  
Inscriure en el Registre del Sistema Comunitari de Gestió i Auditoria Mediambientals (EMAS), d'acord amb el Reglament (CE) núm. 1221/2009, de 25 de novembre, el Patronat Municipal de Turisme de Castelló de la Plana, per a les activitats de «gestió de platges (servici de salvament, socorrisme, platja adaptada, vigilància policial, neteja, manteniment, punts d'informació i oci) en les platges del Pinar "arc Litoral" Gurugú i Serradal», amb número ES-CV-000050.  
  
La declaració mediambiental ha de ser actualitzada i validada anualment, d'acord amb el Reglament (CE) núm. 1221/2009, i s'ha de presentar davant de la direcció general competent en el registre de centres que tinga implantat un sistema de gestió mediambiental d'acord amb els requisits del Reglament EMAS.  
De la mateixa manera, tots els elements del sistema de gestió mediambiental han de ser revisats en un període no superior a 36 mesos, és a dir, abans del 15 de setembre de 2014, i posteriorment cal presentar la nova declaració mediambiental validada davant de la direcció general competent en el registre de centres que tinga implantat un sistema de gestió mediambiental d'acord amb els requisits del Reglament EMAS.  
  
Contra esta resolució, que no posa fi a la via administrativa, es pot presentar un recurs d'alçada davant de la Secretaria Autonòmica de Territori, Medi Ambient i Paisatge de la Conselleria d'Infraestructures, Territori i Medi Ambient en el termini d'un mes des de l'endemà de la notificació, d'acord amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener.  
  
València, 10 de febrer de 2012.-El director general de Qualitat Ambiental: Vicente Tejedo Tormo.